open-index/open-wikipedia-markdown huggingface dataset:
کراچی کنگز کے کرکٹ کھلاڑیوں کی فہرست

یہ فہرست ان **کھلاڑیوں** کی فہرست ہے جنھوں نے 2016 پاکستان سپر لیگ کے بعد سے پاکستان سپر لیگ میں کراچی کنگز کی نمائندگی کی ہے۔  کھلاڑیوں کو حرف تہجی کے ساتھ درج کیا گیا ہے اور ان کے ناموں کو ان کے ملک کے اصل نام کے فارمیٹ کا استعمال کرتے ہوئے درج کیا گیا ہے۔ اس کے بعد سال کہ وہ کس سال کراچی کے کھلاڑی کی حیثیت سے سرگرم عمل ہیں۔

موجودہ کھلاڑیوں کی فہرست کے لیے موجودہ اسکواڈ دیکھیں۔

## آ
* آرون سمرز (2019)
* آئون مورگن (2018)
## ا
* ابرار احمد (2017; 2019)
* اسامہ میر (2016–2019)
* افتخاراحمد (2016; 2019)
* اویس شاہ (2016)
* اویس ضیاء (2019)
## ب
* بابر اعظم (2017–2019)
* بلاول بھٹی (2016)
* بین ڈنک (2019)
## ت
* تابش خان (2018)
## ٹ
* ٹیمل ملز (2018)
## ج
* جاہد علی (2019)
* جو ڈینلی (2018)
* جیمز ونس (2016)
## ح
* حسن محسن (2017–2018)
## خ
* خرم منظور (2017–2018)
## د
* دانش عزیز (2018)
## ڈ
* ڈیوڈ وائز (2018)
## ذ
* ذوالفقاربابر (2018)
## ر
* راحت علی (2017)
* روی بوپارہ (2016–2019)
* ریان ٹین ڈوسچیٹ (2016)
* ریان میک لارن (2017)
* ریکی ویسلز (2016)
## س
* سکندر رضا (2019)
* سہیل تنویر (2016)
* سہیل خان (2016–2017; 2019)
* سیف اللہ بنگش (2016–2018)
## ش
* شاہ زیب حسن (2016–2017)
* شاہد آفریدی (2018)
* شعیب ملک (2016–2017)
* شکیب الحسن (2016)
## ط
* طیب طاہر (2023)
* طلحہ احسن(2022)
## ع
* عامر یامین (2019)
* عثمان خان شنواری (2017–2019)
* علی عمران (2019)
* عماد عالم (2017)
* عماد وسیم (2016–2019)
* عمیر خان (2019)
* عبد الامیر(2017)
## ف
* فواد عالم (2016)
## ک
* کاشف بھٹی (2017)
* کرس گیل (2017)
* کمارسنگاکارا (2017)
* کولن انگرام (2018–2019)
* کولن منرو (2018–2019)
* کیرون پولارڈ (2017)
## ل
* لیام لیونگ اسٹون (2019)
* لینڈل سمنز (2016; 2018)
* لیوک رائٹ (2018)
## م
* مچل جانسن (2018)
* محمد رضوان (2018–2019)
* محمد عامر (2016–2019)
* محمد عرفان (2018)
* مختار احمد (2018)
* مشفق الرحیم (2016)
* مہیلا جے وردھنے (2017)
* میر حمزہ (2016)
## ن
* نعمان انور (2016)

## حوالہ جات

زمرہ:پاکستان سپر لیگ کے کرکٹ کھلاڑیوں کی فہرستیں
زمرہ:کراچی کنگز
لاہور قلندرز کے کرکٹ کھلاڑیوں کی فہرست

یہ ان **کرکٹ کھلاڑیوں** کی فہرست ہے جنھوں نے 2016 پی ایس ایل کے پہلے سیزن کے بعد سے پاکستان سپر لیگ (پی ایس ایل) میں لاہور قلندرز کی نمائندگی کی ہے۔  کھلاڑیوں کو حروف تہجی کے ساتھ درج کیا جاتا ہے اور ان کے ناموں کو ان کے ملک کے نام کی معیاری شکل کا استعمال کر کے درج کیا گیا ہے اس کے بعد بعد سال یعنی وہ کس سال لاہور کے کھلاڑی کی حیثیت سے سرگرم عمل رہے۔

موجودہ کھلاڑیوں کی فہرست کے لیے موجودہ اسکواڈ دیکھیں۔

## ا
* اجنتھا مینڈس (2016)
* احسان عادل (2016)
* اظہر علی (2016-2017)
* انتون ڈیوچچ (2017-2018)
* اینجلو میتھیوز (2018– تاحال)
## ب
* برینڈن میکولم (2017-2018)
* بلال آصف (2018-2019)
* بلاول بھٹی (2017-2018)

## ج
* جیسن رائے (2017)
* جیمز فرینکلن (2017)
## ح
* حارث رؤف(Present)
* حماد اعظم (2016)
## د
* دنیش رامدین (2018– تاحال)
## ڈ
* ڈوین براوو (2016)
## ر
* راشد خان ( 2022 – تاحال)
* رضا حسن (2018– تاحال)
## ز
* زمان خان (2022– تاحال)
* زوہیب خان (2016)
## س
* سکندر رضا (2023– تاحال)
* سلمان ارشاد (2018-2020)
* سلمان علی آغا (2018-2020)
* سنیل نارائن (2017– تاحال)
* سہیل اختر (2018– تاحال)
* سہیل تنویر (2017)
* سہیل خان (2018– تاحال)
* سیف بدر (2017)
## ش
* شاہین آفریدی (2018– تاحال)
* شائی ہوپ (2023– تاحال)
* شین ڈیڈسویل (2023– تاحال)
## ص
* صہیب مقصود (2016)
## ض
* ضیاء الحق (2016)
## ظ
* ظفر گوہر (2016-2017)
## ع
* عامر یامین (2017-2018)
* عبداللہ شفیق (2022–تاحال)
## م
* مرزا طاہر بیگ (2023–تاحال)
* عثمان قادر (2017)

## حوالہ جات

زمرہ:پاکستان سپر لیگ کے کرکٹ کھلاڑیوں کی فہرستیں
زمرہ:لاہور قلندرز
ملتان سلطانز کے کرکٹ کھلاڑیوں کی فہرست

یہ ان **کرکٹ کھلاڑیوں** کی فہرست ہے جنھوں نے 2016 پی ایس ایل کے پہلے سیزن کے بعد سے پاکستان سپر لیگ (پی ایس ایل) میں ملتان سلطانز کی نمائندگی کی ہے۔  کھلاڑیوں کو حروف تہجی کے ساتھ درج کیا جاتا ہے اور ان کے ناموں کو ان کے ملک کے نام کی معیاری شکل کا استعمال کر کے درج کیا گیا ہے اس کے بعد بعد سال یعنی وہ کس سال ملتان کے کھلاڑی کی حیثیت سے سرگرم عمل رہے۔

موجودہ کھلاڑیوں کی فہرست کے لیے موجودہ اسکواڈ دیکھیں۔

## ا
* احسان اللہ (2023)
* احمد شہزاد (2018)
* اسامہ میر (2023)
* انورعلی (2023)
## ج
* جنید خان (2018)
## خ
* خوشدل شاہ (2023)
## ڈ
* ڈیرن براوو (2018)
## ر
* روس وائٹلی (2018)
## س
* سرور آفریدی (2023)
* سمین گل (2023)
* سہیل تنویر (2018)
* سیف بدر (2018)
## ش
* شان مسعود (2018)
* شاہنواز دھانی (2023)
* شعیب ملک (2018)
* شیلڈن کوٹریل (2023)
## ص
* صہیب مقصود (2018)
## ع
* عباس آفریدی (2023)
* عبداللہ شفیق (2018)
* عرفات منھاس (2023)
* عقیل حسین (2023)
* عماد بٹ (2023)
* عمر صدیق (2018)
* عمر گل (2018)
* عمران طاہر (2018)
## ک
* کاشف بھٹی (2018)
* کمارسنگاکارا (2018)
* کیرون پولارڈ (2018)
* کیرون پولارڈ (2023)
## م
* محمد عباس (2018)
* محمد عرفان (فاٹا) (2018)
* محمد عرفان (2018)
## ن
* نکولس پوران (2018)
## ہ
* ہارڈس ویلون (2018)

## حوالہ جات

زمرہ:پاکستان سپر لیگ کے کرکٹ کھلاڑیوں کی فہرستیں
زمرہ:ملتان سلطانز
پشاور زلمی کے کرکٹ کھلاڑیوں کی فہرست

یہ ان **کرکٹ کھلاڑیوں** کی فہرست ہے جنھوں نے 2016 پی ایس ایل کے پہلے سیزن کے بعد سے پاکستان سپر لیگ (پی ایس ایل) میں پشاور زلمی کی نمائندگی کی ہے  کھلاڑیوں کو حروف تہجی کے ساتھ درج کیا جاتا ہے اور ان کے ناموں کو ان کے ملک کے نام کی معیاری شکل کا استعمال کر کے درج کیا گیا ہے اس کے بعد بعد سال یعنی وہ کس سال لاہور کے کھلاڑی کی حیثیت سے سرگرم عمل رہے۔

موجودہ کھلاڑیوں کی فہرست کے لیے موجودہ اسکواڈ دیکھیں۔

## آ
* آئون مورگن (2017)
## ا
* ابتسام شیخ (2018)
* افتخاراحمد (2017)
* اینڈرے فلیچر (2018)
* ایون لیوس (2018)
## اب
* بریڈ ہوج (2016)
## ت
* تمیم اقبال (2016–2018)
* تیمور سلطان (2018)
## ج
* جم ایلنبی (2016)
* جنید خان (2016–2017)
* جونی بیرسٹو (2016)
## ح
* حارث سہیل (2017-2018)
* حسن علی (2016–2018)
* حماد اعظم (2018)
## خ
* خالد عثمان (2018)
* خوشدل شاہ (2017-2018)
## ڈ
* ڈوین براوو (2018)
* ڈیرن سیمی (2016–2018)
* ڈیوڈ میلان (2016–2017)
## س
* سعد نسیم (2018)
* سمت پٹیل (2017)
* سمین گل (2018)
## ش
* شان ٹیٹ (2018)
* شاہد آفریدی (2016–2017)
* شاہد یوسف (2016)
* شکیب الحسن (2017-2018)
## ص
* صہیب مقصود (2017)
## و
* عامر یامین (2016)
* عبد الرحمٰن (2016)
* عمران خان (2016–2017)
## ک
* کامران اکمل (2016–2018)
* کرس جارڈن (2017-2018)
## م
* مارلن سیموئلز (2018)
* محمد اصغر (2016–2018)
* محمد حفیظ (2016–2018)
* محمد عارف (2018)
* محمد عرفان (فاٹا) (2017)
## و
* وہاب ریاض (2016–2018)

## حوالہ جات

زمرہ:پشاور زلمی
زمرہ:پاکستان سپر لیگ کے کرکٹ کھلاڑیوں کی فہرستیں
مآثر رحیمی

**مآثر رحیمی** فارسی زبان میں مغل سپہ سالار اور شہنشاہ جلال الدین محمد اکبر کے امرا بیرم خان اور عبد الرحیم خان خاناں کے سوانحی حالات پر مبنی کتاب ہے۔ اس کے مؤلف ملا عبد الباقی نہاوندی ہیں ۔ مصنف کے آبا و اجداد کا شاہانِ فارس کے دربار میں بڑا اثر و رسوخ تھا۔ کسی بات پر صفوی بادشاہ عباس اول سے نا خوش ہو کر ہندوستان آئے  اور شیخ ابو الفضل اور عبد الرحیم خان خاناں کے ذریعہ سے دربارِ اکبری میں بمقام برہانپور (خاندیش) پیش ہو کر جاگیردار ہو گئے۔ یہ کتاب تین جلدوں میں 1025ھ بمطابق 1616ء میں مرتب ہوئی۔ پہلی جلد میں مغل شہنشاہ نصیر الدین محمد ہمایوں کے مصاحب اور اکبر کے اتالیق بیرم خان اور ان کے حالات کے ساتھ ساتھ سلاطین ہند کا تذکرہ ہے۔ جو شاہانِ غزنوی سے شروع ہو کر شہنشاہ نور الدین جہانگیر کے حالات پر ختم ہوتا ہے۔ اس علاوہ اسی جلد میں حاکمانِ بنگال، جونپور، مالوہ، کشمیر اور  ملتان کے حالات بیان کیے گئے ہیں۔ دوسری جلد میں عبد الرحیم خان خاناں کے حالات کے علاوہ سندھ، گجرات، دکن اور خاندیش کی سلطنتوں کے بھی واقعات درج ہیں۔ تیسری جلد میں خانِ خانی مجلس کے اراکین، امرا، مصاحب، صاحبانِ علم و فن اور اربابِ شعر و سخن کا تذکرہ ہے۔ خاتمہ میں حکیموں، عالموں اور مشاہیر کا تذکرہ درج ہے اور شاہانِ ہند کے وزرا کی بھی فہرست درج ہے۔ مناسب موقعوں پر خان خاناں کی بنوائی ہوئی عمارتوں، کتبات اور ان کے لگائے ہوئے باغوں کا بھی تذکرہ موجود ہے۔

اس کتاب کا اردو ترجمہ سید منصور علی سہروردی نے کیا اور ترجمے  پر نظرثانی کا کام ڈاکٹر شریف حسین قاسمی نے ، جبکہ اس پر حواشی و ضمیمہ جات کا کام ڈاکٹر حسن بیگ نے انجام دیا ہے۔ مذکوہ اردو ترجمہ مارچ 2018ء میں الفیصل ناشران کتب لاہور نے شائع کیا ہے۔

## حوالہ جات

زمرہ:ہندوستان سے متعلق تاریخی کتب
زمرہ:سترہویں صدی کی تاریخی کتابیں
زمرہ:مغلیہ ادب
زمرہ:فارسی زبان میں کتابیں
بھارت قومی کرکٹ ٹیم کے کپتانوں کی فہرست

بھارت 31 مئی 1926ء کو امپیریل کرکٹ کانفرنس (بین الاقوامی کرکٹ کونسل) کا رکن بنا۔ 25 جون 1932ء کو انگلینڈ، آسٹریلیا، جنوبی افریقا، ویسٹ انڈیز اور نیوزی لینڈ کے بعد ٹیسٹ کھیلنے والا چھٹا ملک بنا۔ بھارتی کرکٹ ٹیم کے پہلے قائد کرنل سی کے نائڈو تھے۔ انھوں نے انگلیڈ کے خلاف لارڈز کرکٹ گراؤنڈ پر بھارتی ٹیم کی قیادت کی تھی۔ اانہوں نے 7 ٹیسٹ میچ کھیلے اور سبھی انگلینڈ کے خلاف تھے۔ یہ مقابلے دوسری جنگ عظیم کے قبل ہوئے تھے جن میں بھارت 5 میں شکست کھائی تھی اور دو بدون نتیجہ رہے تھے۔ انگلیڈ کے علاوہ کسی دوسری ٹیم کے خلاف بھارت نے پہلا مقابلہ 1947ء-48ء میں کھیلا تھا۔ اس وقت لالا امرناتھ بھارت کے کپتان تھے اور مخالف ٹیم سر ڈونلڈ جارج بريڈمين کی آسٹریلیا تھی۔

1974ء میں پہلے یک روزہ کرکٹ مقابلہ میں بھارتی ٹیم کی کپتانی کرنے والے کھلاڑی اجیت واڈیکر تھے۔ یہ مقابلہ ہیڈنگلے اسٹیڈیم میں انگلیڈ کے خلاف کھیلا گیا تھا۔ پہلے ٹی20 کے کپتان وریندر سہواگ ہیں۔ یہ مقابلہ 2006ء میں جنوبی افریقا کے خلاف وانڈررز اسٹیڈیم میں کھیلا گیا تھا۔ انھوں نے محض ایک ہی مقابلہ میں کپتانی کی۔2007ء میں مہندر سنگھ دھونی بھارت کے کپتان بنے۔ بھارت کے نئی کپتان مشہور بلے باز ویراٹ کوہلی ہیں اور نائب کپتان روہت شرما ہیں۔
1976ء میں خواتین کا پہلا مقابلہ بمقابلہ ویسٹ انڈیز کھیلا گیا جس میں شانتا رنگاسوامی نے بھارتی خواتین کرکٹ ٹیم کی کپتانی کی۔ یہ مقابلہ ایم چناسوامی اسٹیڈیم میں کھیلا گیا تھا۔ ڈاینا ایدولجی بھارتی خواتین یک روزہ کرکٹ کی پہلی کپتان تھیں۔ پہلا یک روزہ مقابلہ 1978ء میں ایڈن گارڈنز میں کھیلا گیا تھا۔ 2006ء میں میتھالی راج بھارتی خواتین کرکٹ ٹیم کی کپتان بنیں۔
بھارت قومی انڈر۔19 کرکٹ ٹیم کے پہلے کپتان 1978ء-79ء میں کرشناماچاری سریکانتھ ببنے۔ یہ مقابلہ پاکستان کے خلاف کھیلا گیا تھا۔ انڈر-19 کے لیے پہلے یک روزہ کپتان 1981ء میں روی شاستری بنے تھے۔

## کپتانوں کی فہرست

### ایک روزہ کپتان

### ٹی20 کرکٹ کپتانوں کی فہرست

## خواتین کرکٹ

### ٹیسٹ کپتان

یہ 19 نومبر 2014ء تک کی شماریات ہیں۔

### خواتین ایک روزہ کرکٹ کپتان

### خواتین ٹی-20 کے کپتان

## نوجوانوں کا کرکٹ
### ٹیسٹ مقابلوں کے کپتان
یہ فہرست اگست 2014ء تک کی ہے۔* یہ نشان ان کھلاڑیوں کے ناموں کے ساتھ ہے جنھوں نے ایک میچ میں کپتانی کی (ٹیسٹ یا ایک روزہ بین الاقوامی میچ)۔

### ایک روزہ نوجوانوں کا کرکٹ

یہ فہرست 16 اگست 2014ء تک کی ہے۔* یہ نشان ان کھلاڑیوں کے ناموں کے ساتھ جنھوں نے صرف ایک میچ میں کپتانی (ٹیسٹ یا ایک روزہ بین الاقوامی ٹی20 میچ)۔

## مزید دیکھیے
* بھارتی خواتین کھلاڑیوں کی فہرست
* بھارت خواتین ٹیسٹ کرکٹ کھلاڑیوں کی فہرست
* بھارت قومی کرکٹ ٹیم

## حوالہ جات

زمرہ:بین الاقوامی کرکٹ میں بھارت
زمرہ:بھارتی کرکٹ کپتان
زمرہ:کامنز زمرہ جس کا ربط ویکی ڈیٹا پر ہے
زمرہ:خودکار ویکائی
زمرہ:بھارت کے کرکٹ کھلاڑیوں کی فہرستیں
زمرہ:کرکٹ کپتانوں کی فہرستیں
زمرہ:بھارتی بین الاقوامی کرکٹ کھلاڑیوں کی فہرستیں
کنہیا لال مانک لال منشی

**کنہیا لال مانک لال منشی** المعروف **کے ایم منشی** (30 دسمبر 1887ء – 8 فروری 1971ء) ہندوستانی تحریک آزادی کے کارکن، سیاست دان، مصنف اور ماہر تعلیم تھے۔
## سوانح
کنہیا لال منشی کا مقامِ پیدائش بھروچ ہے۔ ممبئی میں ایک جونیئر ایڈوکیٹ کی حیثیت سے کام شروع کیا اور رفتہ رفتہ اپنی بے پناہ صلاحیت و ذہانت سے ملک کی تہذیبی، ادبی و سیاسی زندگی میں اعلیٰ عہدے حاصل کیے۔ ابتدا میں منشی گجراتی رسالہ "نوجیون" اور انگریزی "ینگ انڈیا" کے شریک مدیر رہے جو بعد میں موہن داس گاندھی کی ادارت میں چلے گئے۔ اسی زمانے میں انھوں نے ادبی اور تہذیبی کاموں کے لیے ممبئی میں "گجراتی ساہتیہ سمر" اور "بھارتیہ ودیا بھون" کی بنیاد رکھی۔
کے۔ ایم منشی نے پنڈت یگ کی روایات سے اپنا رشتہ توڑ کر ادب کے میدان میں ایک انقلابی دور کا آغاز کیا۔ انھوں نے متعدد ناول، کہانیاں اور ڈرامے لکھے۔ ڈراموں میں اپنے تیکھے تیز اور چبھتے ہوئے مکالموں اور پلاٹ کی دلچسپ ترتیب کے لیے مشہور ہیں۔ ان میں ایک طرح کا لطیف اور رومانی اتار چڑھاؤ ملتا ہے۔ ان کا قلم زبان جو حسن، تخلیقی قوت اور تازگی عطا کرتا ہے اسی کمال نے انھیں گجراتی زبان کا عظیم ادیب بنا دیا۔ ناول کے میدان میں ان کا کارنامہ سب سے زیادہ شاندار ہے۔ ان کے سہ رخی ناول ”پتنی پربھوما“، ”گجراتنو ناتھ“، ”رام ادھیراج“ نے ناول کی صنف میں ایک نیا ادبی معیار قائم کیا۔ انھوں نے افسانے لکھے ہیں۔ یہ افسانے ”گاری کملا انے بی جی واتو“ کے نام سے یکجا کر کے شائع کیے گئے ہیں۔ منشی اعلیٰ درجہ کے نقاد بھی تھے۔ چنانچہ ان کے نثری مضامین کے بھی کئی مجموعے ہیں۔ دو سوانح عمریاں ”نرماد“ اور ”نرسائیو“ کے عنوان سے قلم بند کیں۔ خود ان کی آپ بیتی چار جلدوں پر مشتمل ہے۔ ان بے شمار اور مختلف النوع تصانیف کے باوجود کی۔ کے ایم منشی کا نام ناول نویس کی حیثیت سے ہی بلند ہے۔ ان کا کارنامہ یہ ہے کہ انھوں نے اپنے منفرد انداز سے گجراتی تخلیقی ادب کو نیا لہجہ اور نئی تکنیک دی۔

## تخلیقات
* پرتھوی ولبھ، تاریخی
* سومناتھ، تاریخی
* لومہ ہرشتنی، پرانک ناول
* بھگوان پرشورام، پرانک ناول
* کرشن اوتار، پرانک ناول
* ویرنی وسولت، سماجی ناول
* سوَپن دِرشٹا، سماجی ناول
* تپسونی، سماجی ناول
* کاکانی ششی
* گرہست
* پروفیسر
* برہماچاریہ شرما
* دھرو سوامنی دیوی
## حوالہ جات

زمرہ:اترپردیش کے گورنر
زمرہ:بھارت کی دستور ساز اسمبلی کے ارکان
زمرہ:بھارت کے انگریزی مصنفین
زمرہ:بھارتی اسکولوں و کالجوں کے بانیان
زمرہ:بھارتی تاریخی ناول نگار
زمرہ:بھارتی ماہرین ماحولیات
زمرہ:بھارتی مرد ڈراما نگار اور ڈراما نویس
زمرہ:بھارتی مرد صحافی
زمرہ:بھارتی مرد ناول نگار
زمرہ:بھارتی ہندو
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی قانون دان
زمرہ:بیسویں صدی کے بھارتی معلمین
زمرہ:بیسویں صدی کے ہندوستانی ناول نگار
زمرہ:گاندھیائی شخصیات
زمرہ:گجرات (بھارت) سے آزادی ہند کے فعالیت پسند
زمرہ:گجرات، بھارت سے انڈین نیشنل کانگریس کے سیاست دان
زمرہ:گجرات، بھارت کے ناول نگار
زمرہ:گجراتی زبان کے مصنفین
زمرہ:مہاراجہ سیا جی راؤ یونیورسٹی آف بڑودہ کے فضلا
زمرہ:وڈودرا کی شخصیات
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:ہندوستان کی مرکزی قانون ساز اسمبلی کے اراکین
زمرہ:ہندی زبان کے مصنفین
زمرہ:یونیورسٹی اور کالج کے بانی
زمرہ:1887ء کی پیدائشیں
زمرہ:1971ء کی وفیات
سیتو مادھو راؤ پگڈی

**سیتو مادھو راؤ پگڈی** (27 اگست 1910ء – 14 اکتوبر 1994ء) اردو، فارسی، سنسکرت اور تاریخ کے عالم تھے۔ وہ عوام و خواص کو اردو شعر و ادب سے واقف کرانے والے ادیبوں میں نمایاں مقام رکھتے ہیں۔

## سوانح
سابق ریاست حیدرآباد کے باشندے تھے۔ ابتدائی و ثانوی تعلیم کے بعد عثمانیہ یونیورسٹی سے سیاسیات میں اعلیٰ ڈگری حاصل کی۔ الہ آباد میں کچھ عرصہ ریسرچ اسکالر کے طور پر کام کرنے کے بعد وطن لوٹ آئے اور سرکاری ملازمت اختیار کی۔ 1948ء میں آئی۔ ای۔ ایس کرنے پر ریاست حیدرآباد میں مالیات کے جوائنٹ سکریٹری مقرر ہوئے۔ پولیس ایکشن اور ریاست حیدرآباد کے سقوط کے بعد پہلے صوبہ ممبئی اور پھر ریاستوں کی لسانی تشکیل کے بعد ریاست مہاراشٹر کی سول سروس میں آ گئے اور تعلیمات کے سکریٹری مقرر ہوئے۔ ساہتیہ سنسکرتی منڈل (بورڈ آف لٹریچر اینڈ کلچر) کے سکریٹری اور مہاراشٹر کے مدیر مسئول کی حیثیت سے کام کرتے ہوئے انھیں اپنی علمی و ادبی صلاحیتوں کے استعمال کے بھرپور مواقع حاصل ہوئے۔ اس دوران میں انھوں نے صوفی مسلک پر ایک کتاب لکھی۔

انھوں نے اردو کی خودنوشت سوانح عمریوں پر مضامین لکھے اور فردوسی کے شاہنامہ سے ماخوذ حکایتوں کو بھی مراٹھی میں منتقل کیا۔

ان کی کتاب ”مرزا غالب اور اس کی اردو غزلیں“ میں حالی کی ”یادگار غالب“ کی مدد سے غالب کی حیات و شاعری اور آغا محمد باقر دہلوی کی شرح کی مدد سے غالب کی غزلوں کی تشریح کی گئی ہے جسے ترجمہ نہیں کہا جا سکتا۔ 1982ء میں انھوں نے مہاراشٹر اردو اکادمی کے لیے اقبال کی بانگ درا کو بھی اسی طرح مراٹھی میں منتقل کیا ہے۔ 1969ء میں انھوں نے اپنی سوانح عمری "جیون سیتو" کے نام سے لکھی ہے

پگڈی کو شیواجی مہاراج، مرہٹہ سلطنت اور مغل مرہٹہ تعلقات کے موضوعات سے خصؤصی دلچسپی تھی جس کے تحت انھوں نے مغلیہ دور کی فارسی تواریخ کو مراٹھی میں منتقل کیا اور مستقل کتابیں بھی لکھیں۔

خصوصا قابل ذکر ہیں۔ ہندوستانی مسلمانوں پر ان کی ایک کتاب ”بھارتیہ مسلمان: شودھ آنی بودھ“ بھی اہم ہے۔

مہاراشٹر اردو اکادمی نے ان کی مراٹھی اردو خدمات کے لیے انھیں خصوصی انعام بھی دیا تھا۔ عمر کے آخری برسوں میں وہ نابینا ہو گئے تھے مگر لکھنے پڑھنے کا شوق ایسا تھا کہ کتابیں پڑھوا کر سنتے اور املا کرا کے مضامین لکھواتے تھے۔ ان کا انتقال 14 اکتوبر 1994ء کو ممبئی میں ہوا۔
## تصنیفات
* صوفی سمپرادئے (1953ء)
* مرزا غالب اور اس کی اردو غزلیں (1958ء)
* اردو شاعری کا تعارف (1961ء)
* منی کانچن (1961ء)
* رنگ بیڑے کا چڑھتا ہے ایسی (1963ء)
* فردوسی کی کہانیاں (1964ء)
* سندری سما گئی من میں (1966ء)
* نین تیرے جادوگر (1971ء)
* ہری پہن کے ساڑی (1984ء)
* مغل اور مراٹھی (1963ء)
* مراٹھے اور اورنگزیب (1963ء)
* ہندوی سوراجیہ اور مغل (1966ء)
* شیوچرتر، ایک ابھیاس (1971ء)

## حوالہ جات

زمرہ:1910ء کی پیدائشیں
زمرہ:1994ء کی وفیات
زمرہ:بیسویں صدی کے بھارتی مضمون نگار
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے بھارتی مؤرخین
زمرہ:بھارتی مرد مضمون نگار
زمرہ:مراٹھی زبان کے مصنفین
زمرہ:مراٹھی شخصیات
ورنداون لال ورما

**ورنداون لال ورما** (1889ء – 1969ء) ہندی زبان کے ناول اور ڈراما نگار تھے۔ علمی خدمات کے لیے انھیں پدم بھوشن سے نواز گیا؛ آگرہ یونیورسٹی نے اعزازی ڈی۔ لِٹ کی سند دی۔ انھیں سویت لینڈ نہرو ایوارڈ ملا اور حکومتِ ہند نے ”جھانسی کی رانی“ کے لیے بھی اعزاز دیا۔

## سوانح
ورما نے اپنے تاریخی ناولوں کا مواد بندیل کھنڈ کے لوگوں کی زندگی، ان کے مسائل، ان کے دکھ درد، ان کی آرزوؤں اور تمناؤں سے اخذ کیا ہے۔ اس کے لیے انھوں نے اسی علاقے کی ماضی کے واقعات اور شخصیات کو بنیاد بنایا ہے۔ تاریخ میں دور تک جا کر انھوں نے ماضی کو زندہ و تازہ کرنے کی کامیاب کوشش کی ہے۔ ان کے دو ابتدائی ناول ”گڑھ کنڈار“ اور "”وراٹ کی پدمنی“ تاریخی ناولوں کی روایت کو قائم اور مستحکم کرتے ہیں۔ ان کے علاوہ ورما کے کئی تاریخی ناول شائع ہوئے۔ جیسے ”جھانسی کی رانی“، ”لکشمی بائی“، ”کچنار“، ”ٹوٹے کانٹے“، ”مادھو جی سندھیا“، ”مرگ نینی“، ”بھوون وکرم“ اور ”اہلیا بائی“ وغیرہ بے حد مقبول ہوئے۔ گڑھ کنڈار میں چودہویں صدی میں بندیل کھنڈ کے سیاسی انتشار کو نہایت خوبصورت انداز سے پیش کیا گیا ہے۔ وراٹ کی پدمنی مغل دور حکومت کی بدعنوانیوں سے متعلق ہے۔ یہ ایک تاریخی رومانس ہے۔ جھانسی کی رانی اور لکشمی بائی دونوں ہندوستان کی بہادر خواتین کی داستانِ بہادری ہے۔ مرگ نینی بھی ایک تاریخی ناول ہے۔ ان ناولوں میں تاریخی حقائق کے علاوہ فن کار کے تخیل کو بھی دخل ہے۔ ورما نے چند سماجی ناول بھی تحریر کیے ہیں۔ ان کے سماجی ناول عشقیہ ہیں۔ ان میں ”اچھل میرا کوئی“ اور ”امر بیل“ قابل ذکر ہیں۔ موخر الذکر ناول پریم چند کی روایت سے جڑا ہوا ہے جس میں بندیل کھنڈ کے گاؤں کی زندگی کو بنیاد بنایا گیا ہے۔ ان دونوں ناولوں میں ہندوستانی عورت کی بیداری کو موضوع بنایا گیا ہے۔

## حوالہ جات

زمرہ:1889ء کی پیدائشیں
زمرہ:1969ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:ضلع جھانسی کی شخصیات
زمرہ:ہندی زبان کے مصنفین
زمرہ:بیسویں صدی کے بھارتی مرد مصنفین
محمد شریف نوری قصوری

**مولانامحمد شرف نوری قصوری** خطیب پاکستان کے نام سے شہرت رکھتے ہیں
## پیدائش
محمد شریف نوری قصوری بن محمد دین 1353ھ؍1935ء میں بمقام چکوڑی ضلع گجرات میں پیدا ہوئے۔
## تعلیم
کنجاہ (گجرات) میں میٹرک کا امتحان پاس کیا،اس کے بعد دار العلوم حنفیہ فرید یہ بصیر پور (ضلع ساہیوال ) میں تمام کتب کی تحصیل و تکمیل کر کے فقیہ عصر مولانا ابو الخیر محمد نور اللہ نعیمی سے درس حدیث لیا اور 1953ء میں فراغت حاصل کی اسی سال قصور میں خطیب مقرر ہوئے ۔1954ء میں پنجاب یونیورسٹی سے مولوی فاضل اور 1955ء میں ادیب فاضل کا امتحان نمایاں کامیابی سے پاس کیا
## خطیب پاکستان
آپ کی آواز میں بلاکا سوز تھا 1970ء میں جب ٹوبہ ٹیک سنگھ میں شیخ الاسلام خواجہ محمد قمر الدین سیالوی کی صدارت میں سنی کانفرنس منعقد ہوئی اس میں شامل تھے اس کی وجہ سے خطیب پاکستاں کا لقب ملا ا ن کے سحر خطابت کا یہ کارنامہ نا قابل فراموش ہے کہ یکم مئی 1959ء کو کلاک آباد (مضافات رائے ونڈ) کے تقریباً دو ہزار عیسائی ان کی تبلیغ سے متاثر ہو کر حلقہ بگوش اسلام ہو گئے تھے پاکستان کے سابق گورنر ملک امیر محمد خان اپنے گھر پر منعقدہ مجلس میلاد کے لیے آپ کو دعوت دیاکرتے تھے۔ آپ نے 1970ء کے عام انتخابات میں جمیعت العلماء پاکستان کے ٹکٹ پر الیکشن میں حصہ لیا۔

## قصوری
قصور کے قیام کی نسبت سے نوری قصوری کے نام سے عوام و خواص کے طبقے میں متعارف ہوئے ۔۔قصوری ہی میں مشہور نعت خوان جناب محمد علی ظہوری کو ساتھ لے کر ماہنامہ نور و ظہور نکالا جسے بڑی مقبولیت حاصل ہوئی مگر زیادہ دیر تک جاری نہ رہ سکا۔ ۔1961ء میں لاہور آگئے  پہلے ایک عرصہ تک جامع مسجد سبیل والی شاہ عالم مارکیٹ میں،پھر کچھ عرصہ سرائے رتن چند میں خطیب رہے،بعد ازاں شیش محل ہوزری کے بالمقابل جامع مسجد محمدیہ (راوی روڈ)ل میں تشریف لے آئے،یہاں آپ نے جامعہ محمدیہ کی بنیاد رکھی،مسجد کا عظیم مینار آپ ہی کی مساعی سے پایۂ تکمیل کو پہنچا۔
## اخلاق و عادات
مولانا نوری بلند اخلاق کے مالک تھے،دوستوں کے دست تھے اور ملنے جلنے والوں کی بڑی فراخد لی سے تواضع کیا کرتے تھے،جمعیت العماء پاکستان،پاک سنی تنظیم اور انجمن اصلاح المسلمین کے سر گرم رکن اور ممتاز عہدوں پر فائز رہے۔ 1390ھ میں جابجا دورے کیے اور آئین اسلام ے نفاذ کے حق میں پرزور تقریریں کیں اور عوام الناس کو آئین اسلامی کی تائید و حمایت کے لیے تیارکیا۔
## تصنیفات
مولانا نوری نے وعظ تقریر کے ساتھ تحریر کا سلسلہ بھی جاری رکھا،
* لاہور آنے کے بعد ماہنامہ الحبیب جاری کیا
* آفتاب سنت رد چراغ سنت
* بارہ تقریریں،
* نشری تقریریں،
* مسئلۂ گیارہویں،
* حرمت تعزیہ داری
* عرب کا مسافر ایسی مقبول عام تصانیف یادگار چھوڑدیں۔
## وفات
28ربیع الاول،13مئی 1392ھ؍1972ء جمعہ ہفتہ کی درمیانی شب میو ہسپتال میں تقریباً 2 بجے آپ کا انتقال ہوانمازجنازہ مفتیٔ اعطم پاکستان مولانا علامہ ابو البرکات سید احمد دامت برکاتہم العالیہ نے پڑھائی جامع مسجد محمدیہ راوی روڈ پر آپ کا مزار ہے۔
## حوالہ جات

زمرہ:علمائے اہلسنت
زمرہ:1935ء کی پیدائشیں
زمرہ:1972ء کی وفیات
امراؤ بندو خان

**استاد امراؤ بندو خان** (پیدائش: 1915ء - وفات: 4 اکتوبر، 1979ء) بر صغیر ہند و پاک کے نامور گایک اور سارنگی نواز تھے۔ وہ ہندوستان کے نامور کلاسیکی گایک اور سارنگی نواز استاد بندو خان کے بیٹے تھے جو خیال گایکی کی وجہ سے بین الاقوامی شہرت کے حامل تھے۔

## حالات زندگی
استاد امراؤ بندو خان 1915ء کو معروف سارنگی نواز استاد بندو خان کے گھر پیدا ہوئے۔ ان کے والد استاد بندو خان راگ کا مجسمہ تھے، انھوں نے کلاسیکی گایکی کے علاوہ سارنگی نوازی میں میں بھی ایک اہم مقام حاصل کیا، بیسویں صدی کی خیال گایکی کا پورا خزانہ ان کے سینے میں محفوظ تھا۔ یہ ساری چیزیں انھوں نے اپنے فرزند امراؤ بندو خان کو سکھا دیں۔ امراؤ بندو خان نے موسیقی کی تعلیم اپنے والد استاد بندو خان کے علاوہ استاد چاند خان سے بھی حاصل کی۔ موسیقی کی اسی تعلیم کی وجہ سے امراؤ بندو خان نے 16 برس کی عمر میں آل انڈیا میوزک کانفرنس میں اپنی گلوکاری کی دھوم مچا دی۔ استاد امراؤ بندو خان خان نے اپنے و الد کی وراثت یعنی سارنگی کو بھی زندہ رکھا اور بے شمار شاگردوں کو موسیقی کی تعلیم دی۔ والد کے انتقال کے بعد امراؤ بندو خان نے سارنگی بجانی بالکل چھوڑ دی اور گانا اختیار کیا۔ جوانی جا چکی تھی، پھر بھی انھوں نے ایسا ستھرا، با سلیقہ اور انوکھی باریکیوں والا گانا خلوص کے ساتھ گایا کہ کیا کوئی گائے گا۔ راگوں کے اندر حسن آفرینی کے رموز اور امکانات سے آپ کو بے مثال واقفیت تھی۔ اچھوب راگ بھی آپ کو خوب یاد تھے۔ ان کی بڑی نا قدری ہوئی۔ آخر عمر میں وہ کراچی کی ایک کٹیا میں پھٹی بنیان اور میلے تہبند میں بیٹھے رہتے تھے یا کراچی کے ریڈیو اسٹیشن کے چائے خانے میں چائے اور سگریٹ سے غم غلط کرتے تھے۔ ان کے شاگردوں میں ثریا ملتانیکر، نکہت سیما وغیرہ شامل ہیں۔ استاد امراؤ بندو خان نے بے شمار فلموں کے گیت بھی گائے۔ 1981ء میں حکومت پاکستان نے انھیں صدارتی تمغا برائے حسن کارکردگی دیا۔ استاد امراؤ بندو خان 4 اکتوبر 1979ء میں کراچی، پاکستان میں وافت پا گئے۔

## حوالہ جات

زمرہ:1915ء کی پیدائشیں
زمرہ:1979ء کی وفیات
زمرہ:دہلی کی شخصیات
زمرہ:دہلی کے موسیقار
زمرہ:ہندوستانی کلاسیکی مرد گلوکار
زمرہ:کراچی کے موسیقار
زمرہ:پاکستانی کلاسکی گلوکار
زمرہ:پاکستانی فلمی گلوکار
زمرہ:دہلی میں پیدا ہونے والی شخصیات
قاضی کرم الدین دبیر

**ابو الفضل محمد کرم الدین دبیر** اہلسنت کے نامور عالم ،مناظر اور مصنف تھے۔آپ کا تعلق ضلع چکوال کے زمیندار گھرانے سے تھا۔

## نام ونسب
آپ کا نام کرم الدین دبیر،کنیت ابوالفضل،تخلص دبیر اور لقب مناظر اسلام وشیر اسلام تھا۔سلسلۂ نسب اس طرح ہے: کرم الدین دبیر بن صدرالدین بن نظام الدین۔آپ اعوان قبیلے سے تعلق رکھتے تھے۔۔ پیر سید جماعت علی شاہ نے آپ کو’’غازی اسلام‘‘کا لقب دیا۔
## ولادت
آپ کی ولادت باسعادت تقریباً 1269ھ مطابق 1853ء کو موضع ’’بھیں‘‘ضلع چکوال میں ہوئی۔
## القاب و خطابات
آپ سے محبت کرنے والوں نے مختلف القاب و خطابات دیے چند ایک مندرجہ ذیل ہیں۔
امام المناظرین، رئیس المتکلمین، غازی اسلام، شیراسلام، قاطعِ وہابیت ورافضیت ودیوبندیت ونجدیت وچکڑالویت، حامی اہل سنت، دافع اہل بدعت، جامع العلوم، حاوی الفروع والاصول

## تحصیل علم
ابتدائی کتابیں وطن ہی میں پڑھیں مزید تعلیم لاہور اور امرتسر کے مدارس میں حاصل کی۔کچھ عرصہ احمد علی محدث سہارنپوری سے درس حدیث لیا پھر امرتسر آکر درس حدیث کی تکمیل کی۔
## بیعت
سلسلۂ عالیہ چشتیہ نظامیہ میں خواجہ محمد الدین سیالوی کے دستِ اقدس پر بیعت ہوئے۔
## خصائص
آپ اپنے وقت کے جید عالم دین اور مناظر تھے۔ساری زندگی درس وتدریس وعظ ونصیحت اور مخالف فرق کے رد میں گزاری۔آپ کی تصانیف اس پر شاہد اور مقبول عام ہیں۔زاہد الراشدی لکھتے ہیں:

کرم الدین دبیر اپنے دور کے بڑے علما میں سے تھے اور ان کی شہرت دور دراز تک تھی۔ انھوں نے قادیانیت اور روافض کے خلاف اہل سنت کے موقف کے دفاع میں نمایاں خدمات سر انجام دیں۔ قادیانیوں کے ساتھ ان کی عدالتی معرکہ آرائی ’’تازیانۂ عبرت‘‘ کے نام سے چھپ چکی ہے جبکہ روافض پر ان کی معرکہ آرا کتاب ’’آفتابِ ہدایت‘‘ نے خاصی شہرت حاصل کی ہے۔ وہ اپنے دور کے معروف مناظر اور واعظ تھے اور انھوں نے بہت سے مناظروں اور مباحثوں میں حصہ لیا۔
## تصانیف
* آفتاب ہدایت ردرفض وبدعت
* السیف المسلول لاعداءخلفاءالرسول
* تازیانہ سنت
* تازیانہ عبرت
* مناظرات ثلاثہ
* فیض بار ردتعزیہ داری
* آئینہ مذہب شیعہ
* ہدیۃ الاصفیاءفی مسلہ سماع الصلحاء
* ہدیۃ المتنفلین
## وصال
آپ کاوصال 18/شعبان المعظم 1365ھ مطابق 17جون 1946ء کو حافظ آباد میں ہوا۔ اورموضع بھین ضلع چکوال میں دفن ہوئے۔
## حوالہ جات

زمرہ:علمائے اہلسنت
زمرہ:1853ء کی پیدائشیں
زمرہ:1946ء کی وفیات
زمرہ:ضلع چکوال کی شخصیات
زمرہ:اعوان
زمرہ:علوی
جینیندر کمار

**جینیندر کمار** (2 جنوری 1905ء–24 دسمبر 1988ء) ہندی افسانہ نگار، ناول نگار اور مضمون نگار ہیں۔

سنہ 1971ء میں انھیں پدم شری سے نوازا گیا۔ 1966ء میں ان کی تخلیق ”مکتی بودھ“ کے لیے انھیں ساہتیہ اکیڈمی اعزاز اور سنہ 1979ء میں ساہتیہ اکیڈمی فیلوشپ سے نوازا گیا۔
## سوانح
انھوں نے پریم چند کی روایت سے متاثر ہو کر افسانہ نگاری کا آغاز کیا۔ ان کی پہلی کہانی "فوٹو گرافی" 1927ء میں اور دوسری کہانی "تروینی" شائع ہو چکی تھیں۔ انھوں نے ہندی افسانے کو داخلیت سے روشناس کرایا۔ ان کے افسانوں میں فلسفیانہ رنگ بھی نظر آتا ہے۔ انھوں نے سماج کے چھوٹے چھوٹے مسائل کو اپنے افسانوں کا موضوع بنایا اور ایک ماہر نفسیات کی طرح انسان کے لطیف اور نازک احساسات کو گرفت میں لینے کی کوشش کی۔ ہندی ادب کے نقاد جینیندر کو **ویکتی وادی کہانی کار** بھی کہتے ہیں۔ ہندی فکشن میں جینیندر ہی نے وجودی فلسفے کو داخل کیا ہے۔ انھوں نے ہندی کہانی کو نئی سمت دی۔ ان کی منفرد انداز کی نشان دہی 1940ء کے بعد ہوئی۔ ان کے نئے انداز نے ہندی فکشن کی دنیا میں ہلچل پیدا کر دی۔ ان کا نیا طرز فکر، نیا نظریہ اور جدید اسلوب نقادوں کے درمیان میں اختلاف کا باعث بن گیا۔ ترقی پسندوں نے ان کے افسانوں کو ناپسند کیا جن میں جنسی رشتوں کو موضوع بنایا گیا تھا۔ لیکن داخلیت اور فرد کو اہمیت دینے والے ادیبوں نے جینیندر کمار کو جدید دور کا مسیحا قرار دیا۔ ان کی کہانیاں دو طرح کی ہیں۔ پہلی قسم کی وہ کہانیاں جن میں نفسیات کو موضوع بنایا گیا ہے اور دوسری قسم کی وہ کہانیاں جن میں فلسفے کی گتھیاں سلجھاتے نظر آتے ہیں۔ "داتایات"، "نیلم دیش کی راج کنیا"، "دو چڑیاں"، "دِھرو یاتر"، "پازیب"، "پھانسی"، "جے سندھی"، "کھیل"، "ایک رات"، باہوبلی" وغیرہ قابل ذکر ہیں۔

جینیندر کمار ہندی کے اہم ناول نگار بھی ہیں۔ ان کے کم و بیش پندرہ ناول شائع ہو چکے ہیں۔ "پرکھ" ان کا پہلا ناول ہے جس نے اپنی انفرادیت کی وجہ سے قارئین کی توجہ اپنی جانب کی تھی۔

جینیندر کمار ہندی مضمون نگاری میں بھی منفرد مقام رکھتے ہیں۔ ان کے اب تک چھوٹے بڑے مضامین کیے کم و بیش ایک درجن مجموعے شائع ہو چکے ہیں۔

کھڑی بولی ہندی کو اردو کے مستقل اور معروف انداز سے جوڑ کر بات چیت کے لہجے میں پیش کرنا جینیندر کی اپنی خصوصیت ہے۔ ان کے یہاں جملے چھوٹے چھوٹے اور خوب صورت ہوتے ہیں۔ جینیندر ہندی کے فکری نقاد ہیں۔ ادب، سماج، سیاست، مذہب، تہذیب اور فلسفہ سب پر بڑی آسانی سے وہ اظہار خیال کرتے ہیں۔ موضوع کی گہرائی تک جانے کی ان میں بے پناہ صلاحیت موجود ہے۔ "یہ اوروی" جینیندر کمار کی وہ مشہور یادنوشت ہے جو انھوں نے بعض اہم مجاہدین آزادی کی یاد میں تحریر کیا تھا۔

## تخلیقات
* سنیتا، ناول
* تیاگ، ناول
* کلیانی، ناول
* سکھدا، ناول
* ویورت، ناول
* بیتیت، ناول
* جے وردھن، ناول
* مکتی بودھ، ناول
* جڑ کی بات، (1945ء)، مضامین
* ساہتیہ کا شرے اور پرے، (1953ء)، مضامین
* سوچ وچار، (1952ء)، مضامین
* منتھن، (1953ء)، مضامین
* یہ اوروی، (1954ء)، مضامین
* پرستت پرشن، (1937ء)، مضامین
* کام پریم پریوار، (1953ء)، مضامین
* سمے اور ہم، (1962ء)، مضامین
* ساہتیہ چین، (1959ء)، مضامین

## حوالہ جات

زمرہ:1905ء کی پیدائشیں
زمرہ:1988ء کی وفیات
زمرہ:اتر پردیش کے ناول نگار
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے بھارتی مترجمین
زمرہ:بیسویں صدی کے ہندوستانی ناول نگار
زمرہ:ساہتیہ اکیڈمی اعزاز یافتگان برائے ہندی ادب
زمرہ:علی گڑھ کی شخصیات
زمرہ:ہندی زبان کے مصنفین
زمرہ:1904ء کی پیدائشیں
محمد علی سد پارہ

اسکردو سے تعلق رکھنے والے محمد علی سدپارہ 2 فروری 1976ء کو پیدا ہوئے، انھوں نے 8 ہزار 485 میٹر بلند چوٹی ماکالو کو 24 مئی کو سر کر لیا ، جو دنیا کی پانچویں بلند ترین چوٹی ہے’۔

تصغیر|محمد علی سدپارہ
آئی ایس پی آر کا کہنا ہے کہ پاک فوج کی مدد سے محمد علی سدپارہ نے اس چوٹی کو سر کیا جس کے ساتھ ہی وہ پہلے پاکستانی کوہ پیما بن گئے، جس نے 8 ہزار میٹر سے اونچی سات چوٹیوں کو سر کر لیا، محمد علی سدپارہ ایک اچھے کوہ پیما ہونے کے ساتھ ایک اچھے فٹ بال کھلاڑی بھی تھے اپ اپنے کالج کے زمانے میں اپنے کالج کی نماٸندگی گلگت بلتستان سطح پر کر چکے تھے اور ایک بہت اچھے فٹ بال کھیلاڑی کے طور پر پورے گلگت بلتستان میں جانے پہچانے جاتے تھے کھیل کے میدان کے علاہ اپ مزہبی اور دینی امور میں بھی کافی پیش پیش تھے اپ ایک بہترین ثنا خوان تھے

## وفات
کے ٹو سر کرنے کے سلسلے میں دیگر کوہ پیماؤں کے ساتھ برف باری کے دوران 5 فروری2021ء کو لاپتہ ہو گئے، پاکستان آرمی نے تلاش جاری رکھی مگر نہ ملے بالآخر محمد علی سد پارہ کو 18 فروری 2021ء کو مردہ قرار دے دیا گیا، تاہم 26 جولائی 2021ء کو ان کی نعش بٹلنیق کے مقام سے کے تھوڑا نیچے راسی پر جمی ہوٸی ملی ان کے فرزند ساجد علی سدپارہ نے اپنے والد کے جسد خاکی کو کے ٹو کے دامن میں اپنے ہاتھوں سے سپرد خاک کیا ان کی موت کی وجہ کے ٹو سر کر کے واپس اترتے وقت اچانک ٹمپریچر کے غیر معمولی طور پر حد سے بڑھ جانے کی وجہ سے جم جانے کی وجہ سے ہوٸی یاد رہے جب ساجد سدپارہ اپنے والد کے جسد خاکی تک پہنچے تب ان کا جسد خاکی اسی طرح رسی پر لٹکی ہوٸی تھی

## مزید دیکھیے
* علی رضا سد پارہ
ڈیوڈ ریکارڈو

**ڈیوڈ ریکارڈو**  (پیدائش: 18 اپریل 1772ء - وفات: 11 ستمبر 1823ء) انیسویں صدی کا مشہور برطانوی عالمِ معاشیات جس نے علمِ معاشیات کا باقاعدہ مطالعہ کیا اور اسے کلاسیکی شکل دی۔ وہ انگلستان کی پارلیمان کے رکن بھی رہے۔ ان کا سب سے بڑا کارنامہ ان کی تصنیف **معاشیات کے اصول اور ٹیکس** (On the Principles of Political Economy and Taxes) ہے۔

## حالات زندگی
ڈیوڈ ریکارڈو 18 اپریل 1772ء کو لندن، انگلستان میں پیدا ہوئے۔ وہ پرتگیزی نژاد سفاردی یہودی خاندان سے تعلق رکھتے تھے۔ ان کے والد لندن اسٹاک ایکسچینج کے ارکان تھے۔ 1786ء میں وہ اپنے والد کے کاروبار میں شریک ہو گئے اور غیر معمولی صلاحیت کا ثبوت دیا۔ مذہبی اختلافات کی وجہ سے وہ اپنے خاندان سے الگ ہو گئے۔ ریکارڈو نے پہلی دفعہ یہ دکھلایا کہ کس طرح قیمتوں کی سطح کا تعلق بینک کرنسی نوٹس سے۔ بینک کرنسی نوٹس میں اضافے سے قیمتیں بڑھتی ہیں۔ انھوں نے معاشیات پر اپنا پہلا مضمون 37 برس کی عمر لکھا جو لندن کے ایک اخبار مارننگ کرانیکل میں شائع ہوا، اس مضمون میں انھوں نے بینک آف انگلینڈ کی جانب سے جاری کیے جانے والے کرنسی نوٹوں کے اجرا میں کمی پر روشنی ڈالی ہے۔ ان کا اہم کارنامہ ان کی تصنیف **معاشیات کے اصول اور ٹیکس** (On the Principles of Political Economy and Taxes) ہے۔ ان کی دیگر کتابوں میں he High Price of Bullion, a Proof of the Depreciation of Bank Notes (1810) اور Essay on the Influence of a Low Price of Corn on the Profits of Stock (1815) شامل ہیں۔ 1981ء میں جامعہ کیمبرج پریس کی جانب سے ان کی تمام تخلیقات مبنی کلیات بھی شائع ہو چکی ہے۔ 1814ء میں ریکارڈو کاروبار سے الگ ہو کر پارلیمنٹ کے ارکان بن گئے۔ ریکارڈو کی رائے کا تمام ماہرین معاشیات بڑا احترام کرتے تھے۔۔وہ پہلے معاشی ماہر تھے جنھوں نے بتایا کہ ہر قیمتی چیزکا مخزن ’ محنت ‘ ہے ۔

## وفات
ڈیوڈ ریکارڈو 51 سال کی عمر میں 11 ستمبر 1823ء کو گلوسٹرشائر، انگلستان میں انتقال کر گئے۔ انھوں نے اپنے پسماندگان میں تیں بیٹوں سمیت کل 8 بچے چھوڑے۔ انتقال کے وقت ان کے کل اثاثوں کی مالیت 600,000 پاؤنڈ تھی۔

## مزید دیکھیے
* ڈیوڈ ریکارڈو، منصوبہ گوٹن برک
* ریکارڈو کی تخلیقات، آرکائیو
* ڈیوڈ ریکارڈو کی سوانح، نیو اسکول یونیورسٹی

## حوالہ جات

زمرہ:172ء کی پیدائشیں
زمرہ:1823ء کی وفیات
زمرہ:انیسویں صدی کے انگریز مصنفین
زمرہ:یہودی سائنس دان
زمرہ:مملکت متحدہ ارکان پارلیمان 1820–26ء
زمرہ:مملکت متحدہ ارکان پارلیمان 1818–20ء
زمرہ:سفاردی یہودی
زمرہ:انگریزی ماہر معاشیات
زمرہ:تجارتی ماہر اقتصادیات
زمرہ:1772ء کی پیدائشیں
زمرہ:انیسویں صدی کے ماہرین معاشیات
زمرہ:ویکی ڈیٹا سے مختلف مختصر وضاحت
زمرہ:برطانوی یہودی سیاست دان
زمرہ:پرتگیزی-یہودی نژاد انگریز شخصیات
رواقیت

**رواقیت**  فلسفہ کا ایک مکتب خیال جو تیسری صدی قبل مسیح میں زینون (Zeno) نے قائم کیا تھا۔ اس کا یہ نام اس لیے پڑا کہ اس فلسفہ کے حامی پہلی مرتبہ ایتھنز میں اسٹواپویسل (Stoa Poccile) میں ملے تھے اور یہاں زینون نے اپنا فلسفہ بیان کیا تھا۔ زینون کے کریٹس (Crates) کے ساتھ مل کر سنک (Cynic) فیلسوف کلبی کا مطالعہ کیا تھا۔ اس نے سقراط کے بعض خیالات خاص طور پر پاکیزگی وغیرہ سے متعلق خیالات کو بھی اپنایا تھا۔ اس میں اس نے ہرقلیطس (Heraclitus) کے کائنات کے تصورات اور ارسطو کی بعض تعلیمات کو بھی سمونے کی کوشش کی۔

زینون کے خیالات کو ترقی دینے اور انھیں مابعد الطبیعیاتی فلسفہ کی شکل میں ڈھالنے میں ایک اور یونانی عالم کرائی سی پس (Chrysippus) کا بہت بڑا حصہ ہے۔ فلسفہ کے اس مکتب کے عالموں میں جزائر رہوڈس کے پینے ٹیس (Panaitus) کو بھی بڑا مقام حاصل ہے۔ اس نے دوسری صدی قبل مسیح میں اسے روم میں مقبول بنایا۔ اس کے لیے اس نے رواقیت کے فلسفہ میں نفسیات کے بارے میں افلاطون کے بعض خیالات کو بھی شامل کر لیا۔ روم کے عالموں نے یونان کے کسی اور فلسفہ کے مقابلہ میں رواقیت کی سب سے زیادہ قدر کی اور اس کا تیسرا دور تقریباْ رومن عالموں کی کاوشوں کا رہین منت ہے۔ اس کی جڑیں پہلے ہی سے قدیم فلسفہ میں پھیلی ہوئی تھیں۔ انسان اور کائنات کے باہمی رشتوں کو اس میں خاص مقام دیا گیا تھا اور ان سب کی مدد سے اب ایک مثالی نیک اور عقلمند آدمی کی تصویر مکمل کرلی گئی۔

رواقیت کے فلسفہ کو طبیعیات، منطق اور اخلاقیات میں تقسیم کیا گیا ہے۔ زینو نے طبیعیات اور منطق کو بنیاد بنایا اور اس پر اخلاقیات کی عمارت تعمیر کی۔ اس کی منطق کی بنیاد ارسطو کی تعلیمات، خاص طور پر آرگنوں پر ہے۔ لیکن ساتھ ہی اس کا خیال تھا کہ علم کی بنیاد آخر کار حسی ادراک (Sense Perseption) ہی پر ہوتی ہے۔

رواقیت کا طبیعی نظریہ مادیت کا ہے۔ حقیقی چیزیں سب مادی ہیں۔ قوت، جو شکل دیتی ہے وہ مادہ سے مل جاتی ہے۔ اس ساری کائنات کو متحرک کرنے والی طاقت یعنی خدا ہر چیز میں سمایا ہوا ہے۔ تمام ذی روح چیزوں کی پیدائش کا سبب اور ان کی روح وہی ہے۔

رواقی نیکی کو زندگی کی اعلیٰ ترین قدر تصور کرتے ہیں۔ ہمیشہ فطرت کے قریب رہنا ان کا کلیہ حیات تھا۔ ان کے نزدیک انسان کے عادات و اطوار کو فطرت کے قوانین سے مطابقت رکھنی چاہیے۔ صرف اپنے جذبات پر قابو پاکر، غیر منصفانہ خیالات کو اپنے آپ سے دور رکھ کر، دوسروں کے ساتھ مروت کا طرز اختیار کرکے اور اپنے فرائض کو صحیح مزاج کے ساتھ انجام دے کر ہی انسان حقیقی معنوں میں آزادی حاصل کرسکتا ہے اور اپنی زندگی پر ایک بادشاہ کی طرح حکومت کرسکتا ہے۔ اپک ٹیٹس (Epictitus) نے رواقی اخلاقیات پر کئی لاجواب تصانیف چھوڑی ہیں۔

## حوالہ جات


زمرہ:تاریخ فلسفہ
زمرہ:صوتی مضامین
زمرہ:فلسفہ حیات
زمرہ:قدیم روم
زمرہ:قدیم یونان
زمرہ:نیکی
زمرہ:سانچہ جات برائے افکار و فلسفہ
زمرہ:فلسفہ کی شاخیں
زمرہ:فلسفیانہ مدارس و روایات
زمرہ:فلسفیانہ تحریکیں
زمرہ:ہیلینیائی فلسفہ
چھایا واد

**چھایا واد** (؛ اردو میں رومانیت ہے، لفظی معنی "سایہ") سے مراد ہندی ادب، بالخصوص ہندی شاعری میں جدید رومانیت کا عہد (1922ء–1938ء) ہے۔ ہندی رومانی ادب دراصل دویدی یوگ کے بعد آیا۔ پہلے بنگالی ادب میں رابندر ناتھ ٹیگور کی شاعری سے رومانیت شروع ہوئی، 1913ء میں گیتانجلی پر نوبل انعام ملا۔ اس کا اثر جدید ہندی ادب پر پڑا۔ میتھلی شرن گپت کی جھنکار 1914ء سے 1917ء کے دیکھنے سے پتا چلتا ہے کہ اس پر ٹیگور کا اثر ہے۔ رومانی ادب کے مشہور شاعر سیارام شرن گپت، مُکُٹ دھر پانڈے، موریہ وجئے اور اناتھ کے کلام بھی انگریزی زبان کی رومانٹک شاعری سے متاثر معلوم ہوتے ہیں۔ بھارتیندو ہرش چندر کے عہد کے بعد مہاویر پرساد دویدی کے دور میں زبان جدیدیت سے متاثر ہو چکی تھی۔ ہندی کا رومانی روپ محدود نہیں رہا تھا۔ قدیم سنسکرت چھندون، ویدون اپنیشدوں اور کالی داس اور عہد وسطیٰ کے بھگتی اور نگارس (حسن و عشقیہ شاعری) سے ہندی شاعری اثر قبول کرنے لگی تھی۔ بودھی فلسفہ، صوفیانہ ادب اور انگریزی ادب کا بھی اثر ادب کی زندگی کے ہر پہلو کا جز بن چکا تھا۔ عروض زمان و مکان کے شرائط و قیود توڑ کر آزاد ہو رہا تھا۔ فرقہ وارانہ جتھا بندی سے ہٹ کر قومی ثقافت کو اپنایا جا رہا تھا۔ یہ ادبی بیداری اور ہمہ جہت ترقی کو دور تھا۔ جو بھارتندویگ سے شروع ہوتا ہے۔ ذخیرہ الفاظ میں اضافہ، چست بندش، زبان کی جدیدیت، رنج و غم کا اظہار اس دور کی خصوصیات ہیں۔ نرگن ادب میں انفرادیت تھی۔ چھایا واد نرگن کی طرح ویراگ اور ترک دنیا نہیں تھا بلکہ اصلاحی و تعلیمی ادب تھا۔ رومانیت ہندی کے نئے سگن ادب کا نمونہ تھا، عہد وسطیٰ کا سگن انا کو لے کر چلا تھا اور چھایا واد فرد کے اپنے احساس کی اگاہی بڑھاتا تھا۔ وہ اپنی طرح سارے جہاں کے احساس کو اپنے الفاظ میں اس طرح پیش کرتا ہے کہ آپ بیتی اور جگ بیتی میں فرق نہ رہے۔ رومانی ادب میں ضمیر کی آواز کو خوبصورت الفاظ میں اس طرح مؤثر طریقہ پر پیش کیا جاتا ہے کہ وہ ساری دنیا کی آواز معلوم ہونے لگے۔ اس ادب میں فرد پر گزرنے والی قلبی کیفیت کو پیش کیا جاتا ہے۔ شاعر جس طرح سے ان احساسات کو پیش کرتا ہے اسی سے اس کے فن کا اظہار ہوتا ہے۔ اس ادب میں فن ذوق عمل سے عبارت ہوتا ہے۔ جے شنکر پرساد، سوریاکانت تریپاٹھی نٓرالا، سمترا نندن پنت، مہادیوی ورما کے عہد میں رومانیت نے عظیم شاعری کا روپ دھار لیا۔
## حوالہ جات

زمرہ:ہندی ادبی تحریکیں
زمرہ:ویکی ڈیٹا سے مطابقت رکھنے والی مختصر تفصیل
چنڈی داس

**چنڈی داس** () سے قرون وسطی کے بنگال کے ایک یا ایک سے زیادہ شاعر مراد ہے۔ بنگالی ویشنوَ سماج میں چنڈی داس کی بڑی عزت ہے۔ ان کو رادھا کرشن لیلا سے متعلق ادب کا اولین شاعر کہا جاتا ہے۔ بہت دنوں تک ان کے بارے میں کچھ خاص معلومات نہ تھیں۔ ان کی نظموں کو اکثر کیرتن کرنے والے گایا کرتے تھے۔ ان نظموں میں چنڈی داس کو کہیں **دوج چنڈی داس** (چنڈی داس دوم)، کہیں **دین چنڈی داس** (چنڈی داس سوم)، **بڑو چنڈی داس** اور **اننت بڑو چنڈی داس** (بڑے چنڈی داس) کہا گیا ہے۔ جگدبندھوبھدا نے سب سے پہلے ان نظموں کو یکجا کر کے اس کا نام "مہاجن پداولی" رکھا۔ اس کے دوسرے ایڈیشن میں چنڈی داس کے نام کی دو سو سے زیادہ نظمیں جمع کی گئی ہیں۔ یہ مجموعہ 1874ء میں شائع ہوا تھا۔ 1916ء تک اگرچہ چنڈی داس اور ان کے زمانہ وغیرہ کے متعلق کوئی مستقل رائے پیش نہیں کی گئی تھی لیکن اس میں کافی شک تھا کہ چنڈی داس نام کا ایک فرد ہے یا ایک سے زیادہ۔ اس زمانہ میں بسنت رنجن رائے نے "سری کرشن کیرتن" نام سے ایک قلمی نسخہ کو 1916ء میں شائع کیا۔ اس کتاب میں کرشن کی لیلا کے بھجن میں پہلے کی نظم کی زبان اور مضمون سے "سری کشن کیرتن" کی زبان اور مضمون میں فرق ہونے کی وجہ سے یہ بات ممکن معلوم ہوتی ہے کہ چنڈی داس نام کے ایک سے زیادہ فرد تھے۔ بہت چھان بین کے بعد عام طور پر سبھی عالم اس فیصلہ پر پہنچے ہیں کہ دو چنڈی داس ضرور تھے۔ اس بات کا پتہ "چیتیہ جوت امرت" اور "چیتیہ منگل" سے لگایا جاتا ہے کہ چیتیہ دیو سے پہلے ایک چنڈی داس کا بھی ذکر کیا ہے۔ نرہری داس اور ویشنو داس کی نظموں میں بھی ان کا نام آیا ہے۔ ان چنڈی داس کے متعلق جو بھی معلومات فرہم ہوئی ہیں وہ عام طور پر لوگوں سے سنی ہوئی باتوں پر مبنی ہیں۔ یہ برہمن تھے اور نامور ضلع ویربھوم کے باشندے تھے۔

یہ بھی ایک کہاوت ہے کہ ایک دھوبن جس کا نام تارایا رام یا تارایا رامی بتلایا جاتا ہے ان کی معشوقہ تھی۔ دوسری کہاوت کے مطابق یہ چھاتنا ضلع بانکڑا کے متوطن تھے اور وشنو دیوی کے بھگت تھے۔ ان کے نام چھپی ہوئی کتاب "سری کرشن کیرتن" میں قدیم ناٹک اور پنجابی شاعری ملی جلی معلوم ہوتی ہے۔

اس بات کا پتا چلتا ہے کہ دین چنڈی داس کے نام کے ایک شخص چیتیہ دیو سے قبل گذرے ہیں۔ نروتم داس کی ایک نظم چنڈی داس کے نام سے ملتی ہے جو عبادت سے متعلق ہے۔ اس سے معلوم ہوتا ہے کہ وہ نروتم داس کے چیلے تھے۔ دین چنڈی داس کے نام کی کئی نطمیں موجود ہیں۔ سری مینیندا موہن بسوَ نے اس مجموعہ نطم کو شائع کیا ہے۔ چنڈی داس کے نام سے کوئی بارہ سو (1200) نظمیں ملتی ہیں۔ ان کی زبان اور طرز ادا وغیرہ میں اتنا فرق ہے کہ وہ ایک ہی فرد کی تصنیف کی ہوئی نہیں معلوم ہوتیں۔ ممکن ہے کہ بنگلہ کے وسطی عہد میں اس نام کے کم سے کم تین شاعر ہوں۔ پہلے چنڈی داس "سری کرشن کیرتن" کے مصنف تھے جو چیتیہ سے قبل تقریباً 1400ء میں موجود تھے۔ دوسرے چنڈی داس چیتیہ کے بعد یا ان کے آخری زمانہ میں ہوئے ہوں۔ انھوں نے ہی رادھا کرشن کے پریم سے متعلق بہت زیادہ گیتوں کو لکھا ہے، جن سے چنڈی داس کو عوام میں اس قدر زیادہ شہرت حاصل ہو گئی تھی۔ تیسرے چنڈی داس کو دین چنڈی داس کہتے ہیں جو مجموعہ نظم کے تین چوتھائی حصہ کے تحریر کرنے والے سمجھے جاتے ہیں لیکن اس میں کوئی شک نظر نہیں آتا کہ چنڈی داس کی شہرت کا دار و مدار پہلے دو چنڈی داس پر ہے۔

## حوالہ جات

زمرہ:1408ء کی پیدائشیں
زمرہ:بنگالی ہندو
زمرہ:کثیر شخصی مقالہ جات
زمرہ:بنگالی مرد شعرا
زمرہ:مغربی بنگال کے شعرا
زمرہ:1339ء کی پیدائشیں
زمرہ:1399ء کی وفیات
گدادھر بھٹ

**گدادھر بھٹ** (زمانہ سولہویں صدی) گوڑیہ ویشنوَ فرقے کے بڑے بھکت کویوں میں شمار ہوتا ہے۔ برج بھاشا کے مذہبی شاعر تھے۔ وہ ہندی کے بھکتی شاعروں میں اعلیٰ مقام رکھتے ہیں۔
## سوانح
رام چندر شکل کے مطابق گدادھر بھٹ جنوبی ہند کے برہمن تھے۔ ان کی تاریخ پیدائش کے سلسلے میں اختلاف ہے۔ مشر ہندھوؤں کی مرتب کردہ ہندی ادب کی تاریخ اور رام چندر شکل کی رایوں کو مدنظر رکھ کر نئی تحقیق نے گدادھر بھٹ کی تاریخ پیدائش 1513ء سے 1523ء کے درمیان میں طے کی ہے اور ان کی تصانیف کا زمانہ 1540ء سے 1546ء کے درمیان میں قرار دیا ہے۔ بھٹ سنسکرت کے بڑے عالم تھے۔ برج بھاشا پر بھی زبردست قدرت رکھتے تھے۔ بھٹ بھگود گیتا کے بہترین مقرر تھے۔ ایک محقق نابھاجی نے انھیں نیک بااخلاق، وعدہ کے پکے، ہمدرد، بھکت سیوک اور بھگود کا بے مثال مقرر قرار دیا ہے۔ افسوس ہے کہ ان کی کوئی بھی آزاد کتاب دستیاب نہیں۔ مِشر بندھوؤں نے ان کی ایک بانی اور دھیان مالا تصنیف کا ذکر کیا ہے۔ ویوگی ہری نے کچھ پھنکر پدوں کی اطلاع دی ہے۔ گدادھر بھٹ کے نام سے ان کی وانیوں کی جو کتاب شائع ہوئی ہے اس میں 85 پد ہیں۔ دراصل گدادھر نام کے کیے شاعر ہونے کے سبب اس مجموعہ کے استناد پر شک کیا گیا ہے۔ کیونکہ کئی پدوں کے اسلوب میں واضح فرق ہے۔ گدادھر بھٹ نے کرشن لیلا کو بیان کیا ہے۔ رادھا کرشن کی مختلف لیلائیں شادی، تہوار وغیرہ کا بیان ان کی پدوں میں نہایت خوبصورت ڈھنگ سے ہوا ہے۔ گدادھر بھٹ کا بنیادی سروکار رادھا اور کرشن کے عہد شباب کی لیکاؤں سے ہے۔ زبان سنسکرت آمیز ہونے کے باوجود رواں اور شیریں ہے اور یہی ان کا امتیاز ہے۔ مختصر یہ کہ وہ اظہار بیان اور احساس دونوں کے اعتبار سے ہندی کے بھکت کویوں میں اعلیٰ مقام رکھتے ہیں۔

## حوالہ جات

زمرہ:بنگالی شخصیات
زمرہ:بنگالی ہندو
زمرہ:تاریخ مغربی بنگال
زمرہ:روحانی اساتذہ
زمرہ:سولہویں صدی کے ہندو مذہبی رہنما
زمرہ:ویشنوی سنت
زمرہ:شعرا
زمرہ:زبان
زمرہ:ہندی
زمرہ:ہندی زبان کا ادب
گراہم گرین

**ہینری گراہم گرین** (2 اکتوبر 1904ء – 3 اپریل 1991ء) انگریز ناول نگار، افسانہ نویس، ڈراما نویس، انشاپرداز اور نقاد تھے۔ 

## سوانح
وہ ہارٹفورڈشائر میں پیدا ہوئے اور برکھم اسکیڈ اسکول میں جہاں ان کے والد ہیڈ ماسٹر تھے تعلیم پائی پھر وہ بیالیل کالج اوکسفرڈ چلے گئے۔ 1926ء میں وہ روزنامہ "دی ٹائمز" سے منسلک ہو گئے اور 1927ء میں ان کی شادی ہو گئی۔ 1935ء میں وہ لائبیریا گئے اور سفر نامہ "جرنی وِد آؤٹ میپس" لکھا جو بہت پسند کیا گیا۔ واپسی پر وہ "دی اسپیکٹیٹر" کے فلمی نقاد مقرر کیے گئے اور 1940ء میں اس کے ادبی ایڈیٹر بھی بن گئے۔ 1938ء میں وہ میکسیکو میں مذہبی تعصب کی تحقیقات کرنے گئے اور وہاں کا افسانوی رنگ میں سفر نامہ "لالیس اوڈس" کے نام سے لکھا۔ دوسری جنگ عظیم میں وہ وزارت خارجہ سے منسلک رہے اور سیرالیون میں دو تین سال رہے۔ ان کو 1966ء میں کمپیسن آف آنر اور 1969ء میں شوالیر ڈی الیجن ڈی آنر کے اعزازات سے نوازا گیا۔ 1926ء میں انھوں نے رومی کاتھولک مسیحیت اختیار کر لیا۔ ان کا پہلا ناول "دی مَین وِداِن" 1929ء میں شائع ہوا جو ایک سنسنی خیز تاریخی ناول تھا جس میں جرائم، دھوکے بازی اور کامیابی و ناکامی کے واقعات بیان کیے گئے تھے مگر ان کو عوامی شہرت "استنبول ٹرین" نامی ناول سے ملی۔ اس کے بعد انھوں نے "اِٹ از بیٹل فیلڈ"، "انگلینڈ میڈ می"، "اے گن فار سیل"، "دی کانفی ڈینشیل ایجنٹ"، "لوزر ٹیکس آل"، "اوَر مین اِن ہوانا"، "پاور اینڈ گلوری"، "دی ہارٹ آف میٹر"، "دی اینڈ آف میٹر"، "آنریری کونسل"، "دی ہیومن فیکٹر"، "ڈاکٹر فشر آف جنیوا" وغیرہ متعدد ناول لکے جو زیادہ تر طربیہ تھے۔

ان کے افسانوں کے کئی مجموعے شائع ہو چکے ہیں مثلاً "دی بیسمنٹ روم اینڈ ادر اسٹوریز"، ٹونٹی ون اسٹوریز"، "دی کمپلیزنٹ لور"، "کاروِنگ اے اسٹیچو" وغیرہ۔ فلمی دنیا کے لیے ان کا ڈراما "تھرڈ مین" بڑا مشہور ہوا۔ فلموں پر تنقیدات کا ایک مجموعہ بھی چھپا۔ ان کے مقالات اور تبصرے "ریفلیکشن"، "گیٹنگ ٹو نو دی جنرل" کے نام سے شائع ہوئے جن سے عالمی سیاست سے ان کی دلچسپی ظاہر ہوتی ہے۔ "اے سارٹ آف لائف" اور "ویز آف اسکیپ" کے نام سے دو سوانح عمریاں بھی انھوں نے لکھیں۔

## حوالہ جات

زمرہ:1904ء کی پیدائشیں
زمرہ:1991ء کی وفیات
زمرہ:انگریز جاسوسی ادب مصنفین
زمرہ:انگریز سفر نامہ نگار
زمرہ:انگریز مرد ناول نگار
زمرہ:انگریز منظر نویس
زمرہ:انگریز یاداشت نگار
زمرہ:بالیول کالج، اوکسفرڈ کے فضلا
زمرہ:بیسویں صدی کے انگریز ناول نگار
زمرہ:بیسویں صدی کے مضمون نگار
زمرہ:رومن کیتھولک مصنفین
زمرہ:فیلو رائل سوسائٹی ادب
زمرہ:مرد مضمون نگار
زمرہ:اموات بسبب سرطان خون
زمرہ:بیسویں صدی کے برطانوی ڈراما نگار اور ڈراما نویس
زمرہ:برطانوی مرد ڈراما نگار اور ڈراما نویس
زمرہ:سوئٹزرلینڈ میں سرطان سے اموات
زمرہ:انگریز ڈراما نگار اور ڈراما نویس
زمرہ:ویکی ڈیٹا سے مختلف مختصر وضاحت
زمرہ:انگریز مرد منظر نویس
زمرہ:انگریز افسانچہ نگار
زمرہ:انگریز رومن کیتھولک
زمرہ:انگریز مضمون نگار
زمرہ:مسیحی ناول نگار
زمرہ:سوئٹزرلینڈ میں لوکیمیا سے اموات
زمرہ:ایڈگر ایوارڈ فاتحین
زمرہ:انگریز مرد ڈراما نگار اور ڈراما نویس
زمرہ:انگریز مرد صحافی
زمرہ:ہارٹفورڈشائر کے مصنفین
زمرہ:مرد منظر نویس
زمرہ:بیسویں صدی کے برطانوی مضمون نگار
زمرہ:برطانوی جاسوس
زمرہ:انگریز صحافی
زمرہ:برطانوی کیتھولک
زمرہ:برطانوی بچوں کے مصنفین
زمرہ:برطانوی کمیونسٹ
زمرہ:جرائم افسانہ نگار
زمرہ:برطانوی صحافی
زمرہ:لندن کے مصنفین
زمرہ:جاسوسی ناول
زمرہ:برطانوی نقاد
زمرہ:برطانوی تمثیل نگار و ڈراما نویس
زمرہ:سنسنی خیز مصنفین
زمرہ:بچوں کے انگریز مصنفین
زمرہ:بائی پولر ڈس آرڈر کی شکار شخصیات
زمرہ:جامعہ اوکسفرڈ کے فضلا
زمرہ:برطانوی ادب
زمرہ:ناول
انعکاس

تصغیر|انعکاس
**انعکاس** دو مختلف واسطوں کے درمیانی نُقطہءِ اتّصال (interface) پر محاذ موج (wavefront) کی سمت میں تغیر ہے تاکہ محاذ موج اُسی واسطے میں واپس پلٹے جس واسطے سے وہ نکلی تھی۔ روشنی، آواز اور پانی کی موجیں اس کی عام مثالیں ہیں۔ قانونِ انعکاس کے مطابق باقاعدہ انعکاس (specular reflection) کے لیے کوئی موج کسی سطح پر جس زاویے سے واقع ہوگی وہ اُسی زاویے سے منعکس ہوگی۔ یعنی زاویہءِ وقوع اور زاویہءِ انعکاس برابر ہوں گے۔ آئینہ سے روشنی کا انعکاس، باقاعدہ انعکاس ہے۔
صدائیات (acoustics) میں انعکاس، بازگشت (echoes) کا باعث ہے اور یہ سونار میں استعمال ہوتا ہے۔ ارضیات میں انعکاس، زلزلی امواج (seismic waves) کے مطالعے کا اہم حصہ ہے۔ پانی کی سطحی امواج (surface waves) میں بھی انعکاس کا مُشاہدہ کیا جا سکتا ہے۔ مرئی روشنی (visible light) کے علاوہ برقناطیسی امواج میں بھی انعکاس کا مُشاہدہ کیا جا سکتا ہے۔ انتہائی بلند تعدد (Very high frequency) اور اعلی تعدد (high frequency) کی امواج کا انعکاس ریڈار اور ریڈیو کی نشریات کے لیے انتہائی اہمیت کی حامل ہے۔ یہاں تک کہ سخت ایکس شعاعیں (hard X-rays) اور گیما شعاعیں (gamma rays) بھی مخصوص گریزنگ آئینوں (grazing" mirrors) کے ذریعے اُتھلے زاویے (Shallow angle) پر منعکس ہوتیں ہیں۔

جب روشنی ایک واسطے (medium) سے گذر کر دوسرے واسطے میں داخل ہوتی ہے تو روشنی کا کچھ حصہ پہلے واسطے میں ہی ایک خاص سمت میں واپس لوٹ آتا ہے جسے **انعکاسِ نُور** (Reflection of light) کہا جاتا ہے۔ سلیس الفاظ میں جب روشنی کسی چمکدار سطح سے ٹکرا کر واپس لوٹ جائے تو اسے انعکاسِ نور کہتے ہیں۔
## زاویہ انعکاس
وہ زاویہ جو شعاعِ منعکس (ray of reflection)، نقطہءِ وقوع (point of incident) پر عمود (normal) کے ساتھ بنائے زاویہ انعکاس (Angle of Reflection) کہلاتا ہے۔
## قوانین انعکاس

ہموار انعکاسی سطح پر روشنی کا انعکاس باقاعدہ انعکاس کہلاتا ہے۔ قوانینِ انعکاس درج ذیل ہیں۔

1. شعاعِ واقع ، شعاعِ منعکس اور نقطہءِ وقوع پر عمود (normal) ایک ہی مستوی پر ہوتے ہیں۔

2.زاویہءِ انعکاس ، زاویہءِ وقوع کے برابر ہوتا ہے۔

3. شعاع واقع، عمود اور شعاع منعکس سے بننے والی مستوی میں دونوں زاویے (زاویہ وقوع، زاویہ انعکاس) ایک دوسرے کے بلمقابل سطحی عمود کے اطراف میں بنیں گے۔

یہ تینوں قوانین فریسنل کی مساوات (Fresnel equations) سے اخذ کیے جا سکتے ہیں۔

## مزید دیکھیے
* انعکاس نور
* انعطاف نور
* انکسار نور
* انتشار نور

زمرہ:روشنی
زمرہ:طبیعیاتی تصورات
زمرہ:ہندسی بصریات
زمرہ:کامنز زمرہ جس کا ربط ویکی ڈیٹا پر ہے
زمرہ:صدائیات
زمرہ:آواز
زمرہ:طبیعیاتی مظہر
زمرہ:ویکی ڈیٹا سے مختلف مختصر وضاحت
ارجن ریڈی

**ارجن ریڈی**  2017ء میں بنی ایک رومانی ڈرامی فلم ہے۔ تیلگو زبان میں بنی اس فلم کو سندیپ ورما نے ڈائریکٹ کی ہے اور اسے پرنے ریڈی کی کمپنی بھارداکلی پکچرز نے پروڈیوز کیا ہے۔ کلیدی کرداروں میں وجے دیورکونڈا اور شالینی پانڈے ہیں اور راہل رام کرشنا، جیا شرما، سنجے سواروپ، گوپی ناتھ بھٹ، کمل کاماراجو اور کانچنا دیگر کردار ہیں۔ یہ فلم ایجن ریڈی دیش مکھ کی کہانی کر مشتمل ہے جسے بہت جلدی غصہ آتا ہے۔ وہ ایک سرجن ہے۔ اس کی محوبہ (پریتی شیٹی) کی شادی ہوتی ہے جس کی وجہ وہ باولا سا ہوجاتا ہے اور ہر وقت مار ڈھاڑ کے موڈ میں ریتا ہے۔ یہ فلم اس کے زوال اور پحر اچانک عروج کو دکھاتی ہے۔ ارجن ریڈی مشترکہ طور پر علم نفسیات کے طالب علم وانگ کی زندگی سے بھی متاثر ہے۔ انھوں نے اس کی کہانی پر دو سال کام کیا اور فلم بنتے بنتے چار سال گذر گئے۔ 20 جون 2016ء کو حیدرآباد، دکن میں رسمی فوٹو گرافی ہوئی اور 88 دنوں میں فلم مکمل ہو سکی۔ حیدراباد کے علاوہ یہ فلم منگلور، دہرہ دون اور نئی دہلی میں فلمائی گئی۔ اس کے کچھ مناظر اطالیہ میں فلمائے گئے۔ اس کے نغموں کو [ہرش وردھن اور رذان نے کمپوز کیے اور فوٹو گرافی کے ہدایتکار راج تھوٹا تھے۔ فلم کے ایڈیٹر مالی تھے۔ فلم کا کل بجٹ ₹ 40 کروڑ تھا۔ دنیا بھر میں یہ فلم 25 اگست 2017ء کو ریلیز ہوئی۔ ریلیز ہوتے فلم کو مثبت تبصرے ملنے شروع ہوئے۔ ہدایتکاری، اداکاری، سنیماٹوگرافی اور نغموں کو خوب سراہا گیا۔ فلم رومانی تھی لہذا نوجوانوں کو بگارٹے جیسے ی تنقیدیں ضرور موصول ہوئیں۔ باکس آفس پر یہ ایک کامیاب فلم رہی اور کل ₹510 ملین کی کمائی ہوئی۔ ڈسٹریبیوشن سے کل ₹260 کی کمائی ہوئی۔ یہ فلم کئی اوارڈ شو میں نومینیٹ ہوئی۔ بالی ووڈ میں یہ فلم کبیر سنگھ کے نام سے بنی اور تمل زبان میں آدتیہ ورما کے نام سے ریلیز ہوئی۔

## بیرونی روابط
* 
* 

## حوالہ جات



زمرہ:2017ء کی فلمیں
زمرہ:بھارتی رومانوی ڈراما فلمیں
زمرہ:بھارتی فلمیں
زمرہ:بھارتی ڈراما فلمیں
زمرہ:تیلگو زبان کی فلمیں
زمرہ:کرناٹک میں عکس بند فلمیں
زمرہ:کرناٹک میں ہونے والے واقعات پر فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:2017ء کی ڈراما فلمیں
زمرہ:2010ء کی دہائی کی تیلگو  زبان کی فلمیں
زمرہ:فلم نزاعات
زمرہ:ویکی ڈیٹا سے مختلف مختصر وضاحت
زمرہ:فلم میں فحاشی کے تنازعات
زمرہ:بھارتی آزاد فلمیں
زمرہ:بھارت میں فلم نزاعات
زمرہ:2017ء کی آزاد فلمیں
زمرہ:مے پرستی کے بارے میں فلمیں
زمرہ:2010ء کی دہائی کی بھارتی فلمیں
زمرہ:2017ء کے نزاعات
زمرہ:گھریلو تشدد کے بارے میں فلمیں
زمرہ:دماغی صحت کے بارے میں فلمیں
زمرہ:2010ء کی دہائی کی رومانوی ڈراما فلمیں
زمرہ:افسردگی کے بارے میں فلمیں
زمرہ:بھارتی ایونٹ گریڈ اور تجرباتی فلمیں
زمرہ:بھارتی نفسیاتی ڈراما فلمیں
زمرہ:بھارتی غیر خطی بیانیہ فلمیں